บาทเปิด 30.29/33 บาทต่อดอลลาร์  แนวโน้มอ่อนค่า
เงินบาท เปิดตลาด 30.29/33 บาทต่อดอลลาร์  แนวโน้มอ่อนค่าหลังดอลล์แข็ง ตลาดหลังคลายกังวลกรณีสหรัฐ-อิหร่าน
9 ม.ค. 2563

เงินบาท เปิดตลาด 30.29/33 บาทต่อดอลลาร์  แนวโน้มอ่อนค่าหลังดอลล์แข็ง ตลาดหลังคลายกังวลกรณีสหรัฐ-อิหร่าน
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.29/33 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 30.32 บาท/ดอลลาร์
เงินบาทในระยะนี้ปรับตัวอ่อนค่าลง หลังจากที่ดอลลาร์สหรัฐแข็งค่าขึ้น เนื่องจากนักลงทุนคลายความกังวลเกี่ยวกับสถานการณ์ในตะวันออกกลาง ภายหลังประธานาธิบดีโดนัลทรัมป์ ของสหรัฐ ไม่ได้ระบุถึงการใช้ปฏิบัติการทางทหารเพื่อตอบโต้อิหร่าน จึงทำให้นักลงทุนเริ่มหันกลับไปถือสินทรัพย์เสี่ยงเพิ่มมากขึ้นแทนการถือสินทรัพย์ปลอดภัย
"นักลงทุนเริ่มคลายกังวลลงไปบ้าง จากกรณีของสหรัฐและอิหร่าน จึงทำให้เริ่มกลับไปถือสินทรัพย์เสี่ยงเพิ่มมากขึ้น" นักบริหารเงินระบุ
นักบริหารเงิน คาดว่า วันนี้เงินบาทยังมีทิศทางอ่อนค่า มองกรอบที่ 30.28-30.32 บาท/ดอลลาร์